ሎሚ ኣህጉራዊ መዓልቲ ደሞክራሲ እዩ። ኣብዚ ዕለት እዚ ህዝብን ዝተፈላለያ ውድባትን ማሕበራትን፡ መንግስታትን ዘይመንግስታዊ ውድባትን፡ በርጌስን ሲቪክ ማሕበራትን፡ ዝተፈላለየ መድረኽ ዘተን ልዝብን ኮንፈረንስ ብምውዳብ፡ ደሞክራሲ ንምብልጻግ ዝተፈላለየ ንጥፈታት ይውድባን የካይዳን። ኣብቲ ዝካየድ ህዝባዊ መድረኻትን ኣኼባታትን፡ ዓበይቲ መራሕቲ መንግስታትን ምሁራትን ብምዕዳም፡ ተራን ኣገዳስነትን ደሞክራሲ ብሰፊሑ ብምዝታይ ኣስተምህሮታት ብምውዳብ ዘነቓቕሕ ተመኩሮ ይመሓላለፍ። ብተወሳኺ፡ ደሞክራሲ፡ ምስ ናጽነት ሚድያን ምንቅስቓስን፡ ምስ ናጽነት ኣምልኾን እምነትን፡ ምስ ሓድሕዳዊ ጽሮትን ምክብባርን ዘለዎ ምትእስሳር ዝሕብርን ዘነቓቕሕን ዝተፈላለየ ጽሑፋት፡ ብሮቸር፡ መጻሕፍቲ፡ መዛሙር፡ ቅብኣን ኣሳእልን፡ ስነ-ጥበባዊ ፍርያት እውን ይቐርብ። ከም ሕብረት ውስጠ- ፓርላሜንታሪ (IPU) ዝኣመሰሉ ማሕበራት፡ ንጸሮትን ምክእኣልን ብዝምልከት ኣብ ሕብረተሰብ መጽናዕታዊ ህዝባዊ ዳህሳስ ብምክያድ፡ ንደረጃን ኣፍልጦን ሕብረተሰባት ዝመዝን ገምጋማዊ መጽናዕቲ የቕርባ። እቲ ብመጽናዕቲ ዝተደገፈ ሓበሬታ ከኣ፡ ነቶም በቲ ዛዕባ ዝግደሱ ማሕበራትን ውድባትን ናይ ስራሕ ውጥን ክስእሉን መገዲ ጉዕዘኦም ከቕንዑን ይሕግዞም። ፌስቡክ ኣብ ስርዓት ዲሞክራሲ ኣፍሪቃ ጽዕንቶ ከም ዘሕደረ ተገሊጹ መልዕሎ ጠጠው ዘበለት ሃገር ምንጪ ስእሊ, Getty Images ንምዃኑ ደሞክራሲ እንታይ እዩ - ኣብ ሕብረተሰብ'ከ እንታይ ጠቕሚ ኣለዎ?
